stanford-oval/wikipedia huggingface dataset:
Jakob Ingebrigtsen
Muuta

Ingebritseniä valmensi aiemmin hänen isänsä Gjert, mutta heidän välinsä katkesivat kokonaan tammikuussa 2022 ja Jakob esti isänsä akreditoinnin vuoden 2023 MM-kisoihin uhkaamalla jäädä pois koko kisoista jos hänen isänsä tulee myös sinne.
Ingebritsen nosti marraskuussa 2024 yhdessä veljiensä Filipin ja Henrikin kanssa syytteen isäänsä Gjert Ingebritseniä vastaan pahoinpitelystä.
Henkilökohtaiset ennätykset > Ulkoradat

| Matka | Aika | Paikka | Vuosi |
| --- | --- | --- | --- |
| 800 m | 1.46,44 | Oslo | 30. kesäkuuta 2020 |
| 1 500 m | 3.26,73 AR | Monaco | 12. heinäkuuta 2024 |
| Maili | 3.43,73 AR | Eugene | 16. syyskuuta 2023 |
| 2 000 m | 4.43,13 ME | Bryssel | 8. syyskuuta 2023 |
| 3 000 m | 7.17,55 ME | Chorzów | 25. elokuuta 2024 |
| 5 000 m | 12.48,45 AR | Firenze | 10. kesäkuuta 2021 |
| 10 km tiejuoksu | 27.27+ NR | Kööpenhamina | 15. syyskuuta 2024 |
| Puolimaraton | 1.03.13 | Kööpenhamina | 15. syyskuuta 2024 |
| 3 000 m ej | 8.26,81 | Kortrijk | 8. heinäkuuta 2017 |
Henkilökohtaiset ennätykset > Sisäradat

| Matka | Aika | Paikka | Vuosi |
| --- | --- | --- | --- |
| 800 m | 1.52,01 | Bærum | 4. helmikuuta 2018 |
| 1 500 m | 3.29,63+ ME | Liévin | 13. helmikuuta 2025 |
| Maili | 3.45,14 ME | Liévin | 13. helmikuuta 2025 |
| 3 000 m | 7.40,32 | Istanbul | 5. maaliskuuta 2023 |

ME = maailmanennätys, AR = Euroopan ennätys, WJR = Nuorten maailmanennätys, AJR = Nuorten Euroopan ennätys, NR = Norjan ennätys, + = vliaika
Aiheesta muualla

Kuvia tai muita tiedostoja aiheesta Jakob Ingebrigtsen Wikimedia Commonsissa
Miesten 1 500 metrin juoksun olympiavoittajat
Miesten 5 000 metrin juoksun olympiavoittajat
Miesten 5 000 metrin juoksun maailmanmestarit
| Auktoriteettitunnisteet  |
| --- | --- |
Kansainväliset:  VIAF 
Henkilöt:  World Athletics  Tilastopaja 🔒
Lars Wilhelm Åberg

Lars Wilhelm Åberg
Lars Wilhelm Åberg (19. joulukuuta 1879 Hausjärvi – 21. tammikuuta 1942 Helsinki) oli suomalainen insinööri joka toimi Wärtsilän toimitusjohtajana ja oli mukana perustamassa Suomen Autoteollisuutta.
Åbergin vanhemmat olivat rakennusmestari, varikonjohtaja Lars Erik Åberg ja Mathilda Maria Rosvall. Hän pääsi ylioppilaaksi 1898 Helsingin ruotsalaisesta reaalilyseosta ja suoritti insinööritutkinnon Polyteknillisessä opistossa 1902. Tämän jälkeen Åberg opiskeli vielä vuoden ajan Dresdenissä Saksassa.
Åberg oli kone- ja sähköinsinöörinä eri yrityksissä ja hän oli Helsingin sähkölaitoksen toimitusjohtajana 1916–1918 sekä toimitusjohtajana Ab Wärtsilä Oy:ssä, Ab Hämekoski-yhtiössä ja Ab Karelia Woodissa vuosina 1918–1926. Åberg joutui eroamaan Wärtsilän toimitusjohtajan paikalta huhtikuussa 1926 sen jälkeen kun yhtiön tappio oli vuonna 1925 ollut 1,6 miljoonaa markkaa velkojen noustessa 46 miljoonaan markkaan ja vuotuisen myynnin ollessa vain 16 miljoonaa markkaa. Åbergin seuraajaksi tuli Wilhelm Wahlforss.
Åberg toimi maaliskuusta 1926 alkaen helsinkiläisen linja-autojen koreja ja kuorma-autojen hyttejä valmistaneen, vuonna 1923 perustetun Oy Autokoritehdas-yhtiön johtokunnan puheenjohtajana. Tämä yhtiö ja toinen helsinkiläinen autonkorivalmistaja Oy Autoteollisuus-Bilindustri Ab yhdistyivät huhtikuussa 1931 muodostaen Oy Suomen Autoteollisuus Ab-yhtiön, jossa Åberg oli yhtenä osakkeenomistajana. Uuden yhtiön perustajiin kuuluivat Åbergin lisäksi Emil Anton Winckelmann ja Karl Arthur Nordgren. Yhtiön toimitusjohtajaksi valittiin John Hellsten ja teknilliseksi johtajaksi Tor Nessling.
Åberg oli naimisissa vuodesta 1914 lääketieteen lisensiaatti Sylvi Helena Antmanin kanssa.
Käännös suomeksi
Jessi Jokelainen

| Jessi Jokelainen> Kansanedustaja |
| --- | --- |
 16.7.2024–  
Ryhmä/puolue:  Vasemmistoliiton eduskuntaryhmä
Vaalipiiri:  Oulun vaalipiiri
Henkilötiedot
Syntynyt: 1996 (ikä 28–29) Puolanka
Asuinpaikka:  Oulu
Ammatti:  aineenopettaja
Tiedot
Puolue:  Vasemmistoliitto
Koulutus:  filosofian maisteri
Tutkinnot:  Oulun yliopisto
Aiheesta muualla
Kotisivu
Jessi Maaria Jokelainen (s. 1996 Puolanka) on suomalainen vasemmistoliiton kansanedustaja. Hän on ammatiltaan aineenopettaja. Vuonna 2024 ilmestyi Jokelaisen esikoissarjakuva Femokratia.
Elämä

Puolangalla vuonna 1996 syntynyt Jokelainen varttui Muhoksella. Hän kirjoitti ylioppilaaksi Muhoksen lukiosta vuonna 2015 ja valmistui Oulun yliopistosta filosofian maisteriksi 2019 pääaineenaan suomen kieli ja kirjallisuus. Jokelainen on työskennellyt yläkoulun äidinkielen ja historian opettajana Raahessa. Vuonna 2021 hänet valittiin Oulun kaupunginvaltuustoon.
Jokelainen oli ensimmäistä kertaa ehdolla eduskuntavaaleissa vuonna 2023. Hän sai 3 891 ääntä ja jäi ensimmäiselle varasijalle. Jokelainen nousi kansanedustajaksi vuonna 2024 kansanedustaja Merja Kyllösen tultua valituksi Euroopan parlamenttiin.
Jokelainen on tunnettu myös somevaikuttajana. Vuonna 2019 hänelle myönnettiin Vuoden tyttöteko -palkinto työstään sosiaalisessa mediassa.Marraskuussa 2024 Jokelainen kertoi odottavansa kaksosia. Hän avioitui tulevien lastensa isän Joni Virkkulan kanssa maaliskuussa 2025.
Femokratia

Syksyllä 2024 Suuri Kurpitsa -kustantamo julkaisi Jokelaisen dokumentaarisen Femokratia-sarjakuvateoksen. Helsingin Sanomien Harri Römpötin arvion mukaan se on tarkkanäköinen arvio sukupuolten epätasa-arvosta ja Jokelainen kertoo asiat leimallisesti omalla äänellään sekä käyttää kokemuksiaan esimerkkeinä. Römpötti vertaa kerrontaa Liv Strömquistin sarjakuviin mutta pitää Jokelaisen piirrostyyliä hienostuneempana.
Teokset

Femokratia.  Suuri Kurpitsa, 2024.  ISBN 978-952-7160-81-7
Hydrokinoni

| Hydrokinoni |
| --- | --- |

Tunnisteet
IUPAC-nimi:  1,4-dihydroksibentseeni
CAS-numero:  123-31-9
PubChem CID:  785
Ominaisuudet
Molekyylikaava:  C6H6O2
Moolimassa:  110,1 g/mol
Ulkomuoto:  Värittömiä/valkoisia kiteitä
Sulamispiste:  172 °C (445 K)
Kiehumispiste:  287 °C (560 K)
Tiheys:  1,3 g/cm3
Liukoisuus veteen:  veteen 5,9 g/100 ml (15 °C)
Hydrokinoni on orgaaninen yhdiste (fenyylialkoholi, dioli) muodostuen bentseenirenkaasta ja siihen liittyneestä kahdesta para-asemassa olevasta alkoholiryhmästä (OH). Hydrokinoni on huoneenlämmössä (20 °C) olomuodoltaan kiinteää, värittömiä tai valkoisia kiteitä, jotka ovat hajuttomia ja maistuvat makealta. Sen kemiallinen kaava on C6H6O2 ja rakennekaava on C6H4(OH)2. Hydrokinonista käytetään myös nimityksiä hydrokinoli, 1,4-dihydroksibentseeni, 1,4-bentseenidioli, p-bentseenidioli  ja p-hydroksifenoli. Hydrokinoni on bentseenidiolin isomeerinen muoto katekolin (1,2-bentseenidioli) ja resorsinolin (1,3-bentseenidioli) kanssa.
Hydrokinonin moolimassa on 110,1 g/mol, sulamispiste 172 °C, kiehumispiste 287 °C, tiheys 1,3 g/cm3, leimahduspiste 165 °C, itsesyttymislämpötila 515 °C sekä CAS-numero 123-31-9. Hydrokinoni liukenee veteen 5,9 g/100 ml (15 °C).
Hydrokinoni on pelkistävä aine, jota käytetään valokuvien kehiteliuoksissa ja hapetuksen estoaineena sekä polymeroitumisen estoaineina erityisesti vinyyliasetaatin (C4H6O2) (stabilointiteho rajoittuu 60 päivään) ja akryylimonomeerin kanssa. Hydrokinonia käytetään myös stabilisaattorina maaleissa ja lakoissa, kosmeettisten ja farmaseuttisten tuotteiden valmistuksessa, torjunta-aineiden valmistuksessa, painoväreissä sekä laboratoriokemikaalina esimerkiksi fosfaatin määrityksessä.
Ympäristö- ja terveysvaikutukset

Lyhytaikainen altistus ärsyttää ihoa ja hengitysteitä sekä voimakkaasti silmiä. Aineelle altistumisesta voi seurata vaikutuksia silmissä ja ihossa, johtaen sidekalvon ja sarveiskalvon haalistumiseen sekä ihon väriaineen häviämiseen. Toistuva tai pitkäaikainen ihokosketus voi aiheuttaa ihon herkistymisen.
Hydrokinoni on sosiaali- ja terveysministeriön 15. kesäkuuta 2005 antamassa asetuksessa vaarallisten aineiden luettelossa (509/2005) luokiteltu ryhmään 3 kuuluvaksi mahdollisesti ihmisessä syöpää aiheuttavaksi sekä mahdollisesti perimää vaurioittavaksi aineeksi, mutta näistä haitoista ei ole toistaiseksi riittävästi tietoa lopullisen arvion tekemiseksi. Suun kautta runsaasti nautittuna se aiheuttaa hydrokinonimyrkytyksen, johon liittyy hemolyyttistä anemiaa ja maksan toimintahäiriöitä.
Hydrokinonia on muun muassa maksaläiskien ja pisamien poistoon käytetyissä ihonvaalennusvoiteissa.
Aiheesta muualla

Hydrokinonin kansainvälinen kemikaalikortti
OVA-ohje:Hydrokinoni (Arkistoitu – Internet Archive)
PubChem: Hydroquinone (englanniksi)
ChemBlink: Hydroquinone (englanniksi)
KEGG: Hydroquinone (englanniksi)
Inchem: Hydroquinone CAS N°: 123-31-9 (Arkistoitu – Internet Archive) pdf (englanniksi)
Noni Madueke

| Henkilötiedot |
| --- | --- | --- | --- |
Koko nimi: Chukwunonso Tristan Madueke
Syntymäaika: 10. maaliskuuta 2002 (ikä 23)
Syntymäpaikka: Lontoo, Englanti
Pelipaikka: hyökkääjä
Pituus: 182 cm
Seura
Seura: Chelsea FC
Pelinumero: 31
Junioriseurat
2011-2014: Crystal Palace
2014-2018: Tottenham Hotspur
2018-2019: PSV Eindhoven
Seurat
| Vuodet | Seura | O | (M) |
| 2019-2023 | PSV Eindhoven | 51 | (11) |
| 2023- | Chelsea FC | 35 | (6) |
 Seurajoukkueuran tilastot kattavat vain kansalliset sarjat.
Chukwuonso Tristan ”Noni” Madueke (s. 10. maaliskuuta 2002 Lontoo) on englantilais-nigerialainen jalkapalloilija, joka edustaa lontoolaista Chelseaa ja Englannin alle 21-vuotiaiden jalkapallomaajoukkuetta oikeana laita- ja keskushyökkääjänä. 182-senttinen Madueke on vasenjalkainen ja hän painaa 70 kg.
Madueke siirtyi Tottenhamin nuorisoakatemiasta PSV Eindhovenin nuoriin vuonna 2018. Hän pelasi ensimmäiset neljä Eredivisie-otteluaan kaudella 2019–2020. Seuraavalla kaudella hän pelasi Alankomaiden pääsarjassa 24 ottelua, joissa hän teki seitsemän ja syötti kuusi maalia. Eurooppa-liigan viidessä ottelussa hän teki yhden maalin. Kaudella 2021–2022 hän pelasi Eredivisiessä 18 ottelua, ja teki kolme maalia. Hän pelasi kaksi ottelua ja teki yhden maalin PSV:n tiellä KNVB-cupin voittoon. Mestarien liigassa hän pelasi kuusi karsintaottelua ja teki kaksi maalia. Eurooppa-liigassa hän pelasi kolme ja Konferenssiliigassa viisi ottelua. Syyskaudella 2022 hän pelasi Eredivisiessä viisi ottelua ja teki yhden maalin. Eurooppa-liigassa hän pelasi kolme ottelua. Hänellä oli kahdeksan loukkaantumista PSV-aikoina. Loukkaantumisten takia Maduekelta meni ohi 54 PSV-ottelua.
Madueke siirtyi Chelseaan 35 miljoonan euron siirtokorvauksella tammikuussa 2023. Hänellä on Chelseassa sopimus vuoteen 2030 asti, yhden vuoden jatka-optiolla. Madueke pelasi Chelseassa kevätkauden 2023 aikana 12 Englannin Valioliigan  ottelua, jossa hän teki yhden maalin. Kaudella 2023–2024 hän pelasi Valioliigassa 23 ottelua, joista 13 avauskokoonpanossa ja teki viisi maalia. Englannin liigacupissa hän teki viidessä ottelussa kaksi maalia ja tuli tappiollisessa loppuottelussa vaihdosta kentälle.
Madueke pelasi kaksi ottelua alle 17-vuotiaiden EM-kilpailuissa 2019. Englannin alle 21-vuotiaiden maajoukkueessa Madueke on pelannut 20 ottelua ja tehnyt seitsemän maalia. Hän pelasi yhden ottelun alle 21-vuotiaiden EM-kilpailuissa 2021 ja kaikki kuusi ottelua Englannin voittaessa ikäluokan Euroopan-mestaruuden 2023.
Heinäkuussa 2023 Transfermarkt arvioi Madueken arvon olevan 30 miljoonaa euroa.
Aiheesta muualla

Madueke Chelsean sivuilla
Chelsea – Englannin Valioliiga
1 Sánchez |
3 Cucurella |
4 Adarabioyo |
5 Badiashile |
6 Colwill |
7 Neto |
8 Fernández |
10 Mudryk |
11 Madueke |
12 Jörgensen |
13 Bettinelli |
15 Jackson |
18 Nkunku |
19 Sancho |
20 Palmer |
22 Dewsbury-Hall |
23 Chalobah |
24 James |
25 Caicedo |
27 Gusto |
29 Fofana |
30 Anselmino |
32 George |
34 Acheampong |
37 Kellyman |
38 Guiu |
39 Amougou |
45 Lavia |
47 Bergström |
Manageri Maresca
Mika Peltonen (muusikko)

| Mika Peltonen> Henkilötiedot |
| --- | --- |
Ammatti:  trubaduuri, muusikko, säveltäjä, sanoittaja
Muusikko
Taiteilijanimi:  Peltone
Laulukielet:  suomi
Aktiivisena:  1996–
Tyylilajit:  pop, rock, iskelmä
Soittimet:  laulu, kitara
Yhtyeet:  Hilpeä Roger, Mika Peltonen Group, Peltone, Peltone Reissue, Jormanators, Peltonen & Lamminen -duo, Jussi Hakulinen band, Kuka maksaa viulut?
Levy-yhtiöt:  Äänimaailma records
  [ Muokkaa Wikidatassa ] [ ohje ]  
Peltone aka Mika Peltonen
Peltone eli Mika Peltonen on aktiivisesti keikkaileva euralainen trubaduuri, muusikko ja lauluntekijä.
Sooloura alkoi Puistokemistin joulu -kappaleen julkaisemisen myötä. Ensimmäinen sooloalbumi, julkaistiin vuonna 2001. 2003 julkaistiin Piilomies-albumi, jonka muusikot koostuivat pääosin porilaisen Sauna pesää! -yhtyeen jäsenistä. 
"Tähän asti tiesin"-albumi (2011) oli askel hieman vakavampien laulujen suuntaan.  Sitä seurannut "Lupa kimaltaa" (2015) saavutti jonkin 
verran radiosoittoa mm. kappaleilla "Ootsä se vai et?","Lupa kimaltaa" ja "Rautavaarat". Levyn tuotti Janne Louhivuori, osa levyn teksteistä syntyi co-writena Heikki Salon kanssa, joka on toiminut Peltosen tekstituottajana.
Vuonna 2019 Mika julkaisi uuden albumin "Hyvin hukatut vuodet" ja samalla taiteilijanimeksi muuttui Peltone silloisen samannimisen orkesterin mukaan. Levyn kappaleista "Mut muotoiltiin niin" keräsi eniten radiosoittoja.
"Ilmaa siipien alle" -niminen pitkäsoitto julkaistiin 2022. Kahdesta aikaisemmasta levystä poiketen levyn tuotti Tomi Aholainen. "Vielä ois saumaa", toimi levyn avausraitana.
Trubaduurikeikkojen ohessa Mikalla on myös kaksi muuta aktiivista projekita: Peltone & Kuka maksaa viulut? joka esittää Taija Nummijärven jousikvartetille kirjoittamia sovituksia Mikan lauluista, sekä nelimiehinen Peltone Reissue -bändi joka on keikkaillut vuodesta 2022 lähtien.
Mika julkaisee musiikkinsa omalla Äänimaailma Records -merkillä. 
Lauluja työstetään mm. hänen Äänimaailma 71 -studiollaan
Saavutukset

Juomalaulun SM -voittaja vuonna 2005
Sarjakuva-aiheisten laulujen voitto Kemin sarjakuvapäivillä 2006
Trubaduurien SM -kisa, hopeaa 2010
Omat levytykset

Puistokemistin joulu -single (1999)
Rock´L`Ola (2001)
Piilomies (2003)
Tervetuloa pöytäämme -single (2003)
Huonoa valoa -single (2006)
Nettikokoelma 1999-2009 (2009)
Musapaviljonki -single (2009)
Kevyesti keskellä päivää -single (2011)
Tähän asti tiesin (2011)
Voisin kuvitella -single (2013)
Rautavaarat -single (2014)
Lupa kimaltaa (2015)
Ootsä se vai et? -single (2015)
Irtolainen -single (2015)
Tuulet Muuttaa Suuntaa -single (2016)
Mut muotoiltiin niin -single (2018)
Tyhjä päivä -single (2018)
Hyvin hukatut vuodet (2019)
Viima iskee -single (2021)
Ilmaa siipien alle (2022)
Paratiisi -single (2024)
Viimeiset intiaani -single (2025)
Aiheesta muualla

Mika Peltonen
MySpace
Mika Peltonen: Rautavaarat
Spotify
Mika Peltosen haastattelu Musiikintekijä-lehdessä
Rita von Willebrand

Kirjailija Rita von Willebrand huvilallaan vuonna 1949.
Rita Elma Harriet von Willebrand, o. s. Winckelmann  (10. lokakuuta 1918 Kööpenhamina – 24. joulukuuta 1957) oli suomalainen ruotsin kielellä kirjoittanut kirjailija.
Rita von Willebrandin vanhemmat olivat konsuli, pankinjohtaja ja liikemies Emil Anton Winckelmann (1873–1950) ja Harriet Hornemann. Hän kirjoitti ylioppilaaksi vuonna 1936. Hän oli naimisissa vuodesta 1939 mainospäällikkö, radiotoimittaja Lars Hermansson von Willebrandin (1910–1955) kanssa.
Rita von Willebrandin romaani palkittiin 1949 pidetyssä pohjoismaisessa maaseutuaiheisessa romaanikilpailussa.
Teoksia

Så var med dem ; roman. Lantbruksförbundets tidskriftsaktiebolag, Stockholm 1949, suomeksi nimellä Niin heidän kävi : romaani. Pellervo-Seura, Helsinki 1949
Jadon Sancho

| 0 | 1 | 2 | 3 |
| --- | --- | --- | --- |
 Jadon Sancho vuonna 2020.
Henkilötiedot
Koko nimi: Jadon Malik Sancho
Syntymäaika: 25. maaliskuuta 2000 (ikä 24)
Syntymäpaikka: Camberwell, Englanti
Pelipaikka: keskikenttäpelaaja
Pituus: 180 cm
Seura
Seura: Chelsea (lainalla Manchester Unitedista)
Pelinumero: 19
Junioriseurat
2007–2015: Watford
2015–2017: Manchester City
Seurat
| Vuodet | Seura | O | (M) |
| 2017 | Borussia Dortmund II | 3 | (0) |
| 2017–2021 | Borussia Dortmund | 104 | (38) |
| 2021– | Manchester United | 58 | (9) |
| 2024– | Borussia Dortmund | 8 | (1) |
Maajoukkue
| 2015–2016 | Englanti U16 | 11 | (7) |
| 2016–2017 | Englanti U17 | 18 | (14) |
| 2017–2018 | Englanti U19 | 7 | (2) |
| 2018– | Englanti | 23 | (3) |
 Seurajoukkueuran tilastot kattavat vain kansalliset sarjat, päivitetty 10. maaliskuuta 2024.  Maajoukkueuran tilastot päivitetty 10. maaliskuuta 2024.
Jadon Malik Sancho (s. 25. maaliskuuta 2000) on englantilainen jalkapalloilija, joka edustaa kaudella 2024–2025 Englannin Valioliigassa pelaavaa Chelseaa lainalla saman sarjan Manchester Unitedista. Hän on pelannut aiemmin Watfordin ja Manchester Cityn nuorten joukkueissa sekä Bundesliigan Borussia Dortmundissa. Hän on pelannut Englannin miesten maajoukkueessa lokakuusta 2018 alkaen.
Maajoukkueura

Sancho on pelannut Englannin nuorten maajoukkueissa ja voittanut alle 17-vuotiaiden maailmanmestaruuden ja saman ikäluokan EM-hopeaa vuonna 2017. MM-kilpailuissa hän sai pelata vain alkulohko-ottelut, joiden päätyttyä Borussia Dortmund vaati häntä palaamaan vahvuuteensa. EM-kilpailuissa hän teki viisi ja MM-kilpailuissa kolme maalia.
Sancho pelasi Englannin miesten maajoukkueessa ensimmäisen kerran Kansojen liigan ottelussa Kroatiaa vastaan lokakuussa 2018. Hänestä tuli ensimmäinen 2000-luvulla syntynyt Englannin A-maajoukkueen pelaaja. Tammikuun 2023 loppuun mennessä Sancho on pelannut 23 maaottelua. Hän teki kaksi maalia syyskuussa 2019 EM-karsintaottelussa Kosovoa vastaan ja yhden maalin marraskuussa 2020 ystävyysottelussa Irlantia vastaan. Kesän 2021 EM-kilpailuissa hän tuli vaihdosta hetkeksi kentälle viimeisen alkulohko-ottelun lopulla ja pelasi puolivälieräottelun Ukrainaa vastaan kokonaan. Loppuottelussa hän tuli kentälle jatkoajan viime hetkillä ja epäonnistui laukauksessaan tappiollisessa rangaistuspotkukilpailussa. Hän on pelannut EM-kilpailujen jälkeen vain yhden maaottelun, lokakuussa 2021 MM-karsintaottelun Andorraa vastaan.
Craig Groeschel

| Craig Groeschel |
| --- | --- |
 Craig Groeschel vuonna 2023.
Henkilötiedot
Syntynyt: 2. joulukuuta 1967 (ikä 57) Houston, Texas
Kansalaisuus:  yhdysvaltalainen
Ammatti:  pastori, kirjailija, puhuja
Puoliso:  Amy Groeschel
Lapset:  6
Muut tiedot
Uskonto:  kristinusko
Aiheesta muualla
Kotisivu
Craig Groeschel (s. 2. joulukuuta 1967 Houston, Texas) on yhdysvaltalainen pastori, kirjailija ja puhuja. Groeschel tunnetaan erityisesti Life.Churchin perustajana ja johtavana pastorina, joka on yksi Yhdysvaltojen suurimmista kirkoista ja jolla on useita toimipaikkoja 12 osavaltiossa.
Groeschelin johtama Life.Church on julkaissut muun muassa YouVersion-raamattusovelluksen. Hän on kirjoittanut 19 kirjaa ja on New York Timesin bestseller-kirjailija. Groeschel isännöi myös Craig Groeschel Leadership Podcastia. Groeschel on tunnettu puhuja suurissa johtamistapahtumissa ja konferensseissa, kuten Catalystissa ja Global Leadership Summitissa. Hänellä ja hänen vaimollaan Amyllä on kuusi lasta.
Kirjat > Englanninkieliset teokset

Chazown: A Different Way to See Your Life (2006) ISBN 1-59052-547-7
Confessions of a Pastor (2006) ISBN 1-59052-720-8
Going All the Way: Preparing for a Marriage That Goes the Distance (2007) ISBN 1-59052-938-3
It – How Churches and Leaders Can Get It and Keep It (2008) ISBN 0-310-28682-4
The Christian Atheist: Believing in God but Living as if He Doesn't Exist (2010) ISBN 0-310-32789-X
Dare To Drop The Pose (2010) ISBN 978-1601423146
Weird: Because Normal Isn't Working (2011) ISBN 0-310-32790-3
Love, Sex, and Happily Ever After (2011) ISBN 978-1601423696
Soul Detox: Clean Living in a Contaminated World (2012) ISBN 0-310-33368-7
Altar Ego: Becoming Who God Says You Are (2013) ISBN 0-310-33371-7
Fight: Winning the Battles that Matter Most (2013) ISBN 0-310-33374-1
From this Day Forward: Five Commitments To Fail-Proof Your Marriage (2014) ISBN 978-0-310-33748-5
#Struggles: Following Jesus in a Selfie-centered World (2015) ISBN 978-0-310-34293-9
Divine Direction: 7 decisions that will change your life (2017) ISBN 978-0-310-34283-0
Hope in the Dark : Believing God is good when life is not (2018) ISBN 978-0-310-34295-3
Dangerous Prayeres: Because Following Jesus Was Never Meant To Be Safe (2020) ISBN 0-310-34312-7
Winning The War In Your Mind: Change Your Thinking, Change Your Life (2021) ISBN 978-0-310-36272-2
Lead Like It Matters: 7 Leadership Principles For A Church That Lasts (2022) ISBN 0-310-36283-0
The Power to Change: Mastering the Habits That Matter Most (2023) ISBN 978-0-310-36277-7
Kirjat > Suomenkieliset teokset

Tähtää tulevaan: Seitsemän parasta etukäteispäätöstä hengellistä elämääsi varten, Aikamedia, 2025 ISBN 978-952-252-356-3
Johda kuin sillä olisi merkitystä: seitsemän johtamisen periaatetta kestävää seurakuntaa varten, Aikamedia, 2024 ISBN 978-952-252-780-6
Pimeydessäkö toivo? : Jumala on hyvä, vaikka elämä ei olisikaan, Päivä, 2019 ISBN 978-952-374-003-7
#vaikeavalinta: Jeesuksen seuraajana selfie-maailmassa, Päivä, 2018 ISBN 978-952-475-774-4
Sielu puhdistuskuurilla: puhdasta elämää saastuneessa maailmassa, Päivä, 2012 ISBN 978-952-475-564-1
Kristitty ateisti: uskon Jumalaan, mutta elän kuin häntä ei olisi, Päivä, 2011 ISBN 978-952-475-500-9
Se jokin, Päivä, 2009 ISBN 978-952-475-332-6
Chažon: oma elämä uusin silmin, Päivä, 2008 ISBN 978-952-475-238-1
Kiinteä valuuttakurssi

Kiinteä valuuttakurssi (engl. fixed exchange-rate system) on valuuttajärjestelmään liittyvä käsite, joka tarkoittaa valtion valuutan kytkemistä esimerkiksi toisen valuutan, valuuttaryhmän tai kullan yhteyteen. Jos referenssinä käytetyn määreen arvo muuttuu, muuttuu myös kiinteä valuuttakurssi samassa suhteessa. Vastakohtana kiinteälle valuuttakurssille on kelluva valuuttakurssi. Kiinteällä valuuttakurssilla on sekä hyviä että huonoja vaikutuksia riippuen kustakin taloustilanteesta.
Jonkin valuutan kiinteä valuuttakurssi luodaan poliittisella päätöksellä. Eri valuuttoja on perinteisesti kytketty Yhdysvaltain dollariin, Englannin puntaan tai Saksan markkaan niiden edustaman vahvan taloustilanteen vuoksi. Viime aikoina valuuttoja on alettu kytkemään myös euroon.
Jotta kiinteää valuuttakurssia voidaan ylläpitää, tarvitsee maa suuren valuuttavarannon, sillä maa joutuu kiinteän kurssin aikana jatkuvasti ostamaan ja myymään valuuttaansa. Suuret valuuttareservit tarkoittavat suurta määrää liikkeelle laskettua rahaa, joka voi johtaa kohonneisiin hintoihin ja inflaatioon. Näin voi käydä esimerkiksi kiinteän valuutan maassa olevan korkean koron aikaan, jolloin maan keskuspankki joutuu ostamaan paljon ulkomaanvaluuttaa estääkseen kotimaanvaluutan arvonnousua. Jos korot ovat matalalla, alkaa valuuttapako, joka johtaa keskuspankin valuuttavarannon pienenemiseen.
Jos kurssia pidetään keinotekoisesti alhaalla, voi se johtaa ulkomaankaupassa parempaan kilpailukykyyn. Myös kotimaassa saattaa kansakunnan elintaso nousta. Investoinnista ja kaupasta kiinteän valuuttakurssin maan kanssa tulee ennakoitavampaa ja helpompaa. Se sopii maille, joiden taloudesta ulkomaankaupalla on suuri osuus.
Kiinteä valuuttakurssi Suomessa

Suomessa kiinteän valuutan politiikkaa on harjoitettu muun muassa 1980-luvun lopulla, jolloin se sai lempinimen "vahvan markan politiikka" (tai "kovan markan politiikka"). Tuolloin Suomen markka kytkettiin Saksan markkaan ja myöhemmin ecuun. Kytkentä ei toiminut odotetulla tavalla, ja sen sanottiin johtaneen Suomen 1990-luvun alun talouslamaan.